钦定古今图书集成/明伦汇编/交谊典/第077卷 > 《夜飞鹊》〈离别〉周邦彦
## 钦定古今图书集成/明伦汇编/交谊典/第077卷 > 《夜飞鹊》〈离别〉周邦彦

河桥送人处，良夜何其，斜月远堕馀辉。铜盘烛泪，已
流尽，霏霏凉露沾衣。相将散离会处，探风前津鼓，树
杪参旗。骅骝会意，纵扬鞭、亦自行迟。迢递路回清
野，人语渐无闻，空带愁归。何意重逢，红满地，遗钿不
见，斜迳都迷。兔葵燕麦，向残阳、影与人齐。但徘徊班
草，唏嘘酹酒，极望天西。